Internet op hol oor foto van ma en tweelingdogters
JY LEES NOU Internet op hol oor foto van ma en tweelingdogters
Kaylan Mahomes het nie ’n idee gehad watter bohaai dit sou ontketen toe sy onlangs ’n oulike kiekie van haarself saam met haar ma, Tina, en tweelingsussie, Kyla, twiet nie.
Kaylan Mahomes van Indianapolis in Amerika het nie ’n idee gehad watter bohaai dit sou ontketen toe sy onlangs ’n oulike kiekie van haarself saam met haar ma, Tina, en tweelingsussie, Kyla, twiet nie.
A photo posted by #momtwin&me (@momtwinandme) on Feb 3, 2016 at 2:18pm PST
Tienduisende mense het aangedui hulle hou van die foto en Twitter-gebruikers het Kaylan, ’n hoërskoolleerder, gesmeek om te sê watter een van die drie die ma is.
Ná ’n paar raaiskote het Kaylan gesê die vrou in die swart baadjie (heel links) is hul ma. Volgens NY Daily News is Tina 35 en haar dogters 16.
“Dis ’n groot kompliment,” sê Tina. “Die meeste mense dink ek is hul ouer suster, of soms dink hulle ons is ’n drieling.”
Die hospiesverpleegster sê haar jeugdige voorkoms is te danke aan hope vrugte en groente, oefening en baie water. “Ek gebruik nie spesiale seep vir my gesig nie, net gewone water of ’n gesigreinigingsmiddel, en dis dit.”
Kaylan, wat nou meer as 25 000 volgers op Twitter het, was geskok oor al die aandag en het getwiet: “Dis ongelooflik hoe ver die foto gereis het,” met foto’s van mense se kommentaar van regoor die wêreld. Lees ook: Pa deel foto van babadogter se toon om te waarsku teen gevaarlike toestand In nog ’n twiet het sy vertel sy en haar suster word in die straat voorgekeer deur mense wat hulle van die foto herken. Kort daarna het sy ’n oulike video van hulle drie in die motor gedeel – en weer moet ’n mens mooi kyk om uit te pluis wie die ma is. Praat van goeie gene!
#momtwin&me my mom thought it was a pic. pic.twitter.com/fbQvbYRj4K — Kaylan Mahomes (@kaylan_17) January 30, 2016
Bronne: Twitter, People, The Mirror, Hello, NY Daily News
Trek jy en jou kinders baie op mekaar? Dink mense soms jy is hul broer of suster? Stuur ’n foto met jou besonderhede vir ons!
Klik hier om uit te vind hoe.
Seun in hospitaal nadat hy met skaatsplank teen paal vasry